
EDITORYAL 


Puspusang labanan ang tuta, korap, kriminal na AFP-PNP, ang 
pasistang kasangkapan ng rehimeng US-Marcos-Duterte 


igit pang lalala ang atrosidad ng teroristang estado sa mamamayang Pilipino sa pagbabalik-poder ng mga 

berdugong heneral na sina Andres Centino, Carlito Galvez Jr. at Eduardo Aho. Madugo ang rekord ng mga 
heneral na ito sa ilalim ng tiranikong rehimeng Duterte. Sila ang nanguna sa kontra-rebolusyonaryong gera 
ng estado na nagresulta sa kabi-kabilang pagpaslang, masaker, iligal na pang-aaresto at iba pang paglabag sa 
karapatang tao sa layuning supilin ang paglaban ng sambayanan at panatilihin ang paghahari ng imperyalismo, 
pyudalismo at burukrata kapitalismo. Higit na nagiging makatarungan ang paglaban ng bayan upang ipagtanggol 
ang kanilang karapatan at isulong ang kanilang mga demokratikong mithiin. 


Hindi kumpyansado ang US sa 
kalidad ng mga hirang na opisyal 
ni Marcos Jr. kaya't pinalitan sila 
ng tatlong kilalang berdugo at 
tapat na mga ahente ng US/Central 
Intelligence Agency. Ngayong Enero, 
itinalaga ng ilehitimong rehimeng 
Marcos-Duterte ang mga pasista 
sa susing posisyon sa militar at 
depensa. Si Centino ang bagong 


chief-of-staff ng AFP: si Galvez ang 
hinirang na kalihim ng Department 


of National Defense at ipinalit 
si Eduardo Aho bilang National 
Security Adviser. Ipinasok sila sa 
loob ng reaksyunaryong gubyerno 
sa kumpas ng imperyalismong US. 
Naging katawa-tawa si Marcos Jr. at 
mistulang piyon lamang na hawak 
sa leeg ng US at mga hirang nitong 
heneral. 


Kailangan ng US ang Pilipinas para 
sa mga pakana nito sa rehiyong Asya- 


Pasipiko lalo sa gitna ng umiigting 
nitong tensyon sa karibal na China. 
Kabilang ang Pilipinas sa first-island 
chain o kordon ng mga bansang 
malapit sa China na magiging “teatro 
ng gera” ng US. Ibinunyag ng heneral 
ng US kamakailan na target nitong 
mailunsad ang gera kontra China sa 
darating na 2025. 


Bahagi ng imbing pakana ng 
imperyalismong US sa bansa at 


KALATAS 


Enero 2023 
TOMO #43 BILANG 1 


NILALAMAN 


Puspusang labanan ang tuta, 
korap, kriminal na AFP-PNP, ang pasistang 
kasangkapan ng rehimeng US-Marcos-Duterte 


Matabang ang kape ng magtutubo sa 
Batangas 


Mga Batanguerio sa tubuhan, 
lumalaban para sa karapatan at kabuhayan 


Sa ating muling pagtatagpo 
ni Ka Bora 


Matagal pa bago makauwi si Karen 


Tugon ni PAG: Bakit dapat tutulan at 
labanan ang MIF? 


10 tropa ng 85th IB, kaswalti sa 
engkwentro sa Quezon 


Internasyunal: Malalaking protestang 
masa at welgang bayan sa UK, nagpapatuloy 


12 Ka Joma Lives: Makabuluhang mga 
akda ng dakilang tagapangulong tagapagtatag 


14 Mga magsasaka ng TK, nagprotesta sa 
ika-36 taon ng kawalang katarungan ng Mendiola 
Massacre 


15 Mga balita: Indignation rally sa DOJ at 
paglahok ng mga manggagawa sa ILO-HLTM 


16 Awit: Bumalikwas 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 


ng. ating 5 pahayagan. Magpadala. ng 


mga komentaryo at mungkahi, balita at 


rebolusyonaryong karanasan nma maaaring 
ilathala sa ating pahayagan. Ito ay tumatanggap 
ng mga liham sa: 


(Ka) dagundong.tk@gmail.com 
@ balikwastk.wordpress.com 

Asya-Pasipiko ang pagpapaigting ng anti-komunistang gera sa Pilipinas. 
Kasabwat ang mga lokal na naghaharing uri, kinakasangkapan ng US 
ang AFP-PNP sa paghahasik ng pasistang teror upang panatilihin ang 
malakolonyal at malapyudal na sistema ng Pilipinas. Nakabalangkas sa 
US counter-insurgency guide ang kontra-rebolusyonaryong gera ng AFP- 
PNP. 


Sa whole-of-nation approach, nakakubabaw ang militar sa sibilyang 
gubyerno at ginagamit ang buong makinarya nito para atakehin at 
wasakin ang nakikibakang mamamayan. Sanay rito ang mga berdugong 
heneral na sina Centino, Galvez at Afio. Tiwala ang naghaharing 
pangkating Marcos-Duterte sa kakayahan ni Centino na ilunsad ang 
teroristang digma sa hibang na pangarap na malipol ang PKP-BHB-NDFP. 
Bilang Kalihim ng Depensa, titiyakin ni Galvez na maibigay ang lahat ng 
mga pondo, suporta at ayudang militar para sa kontra-rebolusyonaryong 
digma. Bahagi rin ng pagkopo ng pondo ang pagbusog sa masisibang 
heneral ng AFP. Higit namang lalala ang impyunidad sa paghawak ni 
Ahio sa National Security Council. Tiyak na magbabalangkas siya ng 
mga brutal na kampanyang panunupil ng NTF-ELCAC sang-ayon sa Anti- 
Terror Law. 


Ngayong buwan lamang, iligal na dinakip ng estado ang konsultant 
ng NDFP na si Ruben Saluta at dalawa pang may edad na kadre ng 
Partido. Si Saluta ay protektado ng Joint Agreement on Safety and 
Immunity Guarantees. Naiulat ang pagdukot sa dalawang aktibista sa 
Cebu City na pinakawalan din makalipas ang ilang araw. 


Nagpapatuloy ang pasistang paninibasib ng AFP-PNP sa mga 
komunidad kung saan may paglaban ang mamamayan para sa 
kanilang lupa at karapatan. Walang puknat ang operasyong militar 
sa hangganang Quezon at Rizal lalo't binabalak nang ituloy at tapusin 
ang mapaminsalang proyektong Kaliwa Dam. Sinusupil ang paglaban 
ng mga Batanguefio para sa kabuhayan na pumutok nang magsara 
ang ilohan sa Central Azucarera de Don Pedro Roxas, Inc. Nagkaroon 
naman ng magkasunod na labanan sa pagitan ng 85th IBPA at NPA 
Quezon sa Brgy. Pansoy, San Andres noong Enero 27 at Brgy. Mabunga, 
San Francisco noong Enero 29. Ang mga lugar na ito ay may mahabang 
kasaysayan ng pakikibaka sa lupa laban sa mga panginoong maylupang 
Matias, Reyes, Tan, Murray at Uy. 


Sa kalunsuran, inaatake ang mga unyon at liga ng mga manggagawa 
na lumalaban para sa kanilang karapatan. Ginagawang militarisado ang 
mga pamantasan at eskwelahan. Nagsisimula pa lamang ang ilehitimong 
rehimeng Marcos-Duterte, naiulat ang pagdukot sa dalawang lider- 
kababaihang sina Elgene Mungcal at Maria Elena Pamposa, habang 
ipinanawagan ang paglitaw sa mga organisador ng mga manggagawa 
na sina Elizabeth Magbanua at Alipio Juat na nawawala noon pang 
Mayo 3. Lahat sila ay huling namataan sa Central Luzon. Sinusupil din 
ang paglaban ng mamamayang tumututol sa malawakang pagmimina 
kagaya ng pandarahas ng mga sundalo at pulis sa barikada ng mga 
residente ng Sibuyan Island, Romblon. 


Higit na kinamumuhian ng sambayanang Pilipino ang AFP-PNP sa 
mga atrosidad nito sa gitna ng labis na kahirapan sa bansa. Binabata 
ng bayan ang patuloy na pagtaas ng implasyon habang nananatiling 
mababa ang kanilang kita. Walang kaparis ang pagtaas ng presyo ng 
sibuyas, bawang, itlog, asukal at iba pang pangunahing bilihin. Palpak 
at inutil ang solusyon ng ilehitimong rehimeng Marcos-Duterte sa krisis 
na dinaranas ng bayan. 


Tuloy-tuloy na mag-aaklas ang mamamayang Pilipino hanggang 
maibagsak ang nabubulok na malakolonyal at malapyudal na 

sistema sa Pilipinas kung kaya't 
mabibigo ang anumang kontra- 
rebolusyonaryong gerang ilulunsad 
ng AFP-PNP. Wala ring kakayahan 
ang AFP-PNP na ipagwagi ang 
kontra-rebolusyonaryong gera dahil 
reaksyunaryo, buktot at brutal ang 
digma nito. Sa estratehikong punto 
de bista, talo ang pasista, kriminal at 
bayarang AFP-PNP dahil superyor at 
makatarungan ang demokratikong 
rebolusyong 5 75bayan  (DRB) na 
nilalahukan ng buong bayan. 


Layon ng DRB na palayain ang 
inaapi at pinagsasamantalahang uri 
mula sa imperyalismong US, burgesya 
komprador, panginoong maylupa 
at mga ahenteng nitong burukrata 
kapitalista. Itinataguyod ng DRB ang 
pambansa at demokratikong interes 
ng bayan. Ipinagtatanggol ng BHB ang 
mamamayan at pinarurusahan ang 
pasistang kaaway sa mga krimen nito 
sa bayan. Dahil dito, tinatangkilik ng 
sambayanan ang BHB bilang kanilang 
tunay na Hukbo at sinusuportahan 
ang rebolusyon. Ang pagyakap at 
pagsusulong ng malawak na masang 
Pilipino sa DRB ang nagpapalakas sa 
rebolusyonaryong kilusan laban sa 
pasistang estado. 


Sa kabilang banda, ang patuloy 
na pagkabulok ng mersenaryong 
AFP-PNP” ay  nagpapapurol sa 
kanilang 7573kontra-rebolusyonaryong 
gera. Umiigting ang bangayan ng 
mga mayor na paksyon ng mga 
naghaharing uri na makikita sa 
sipaan ng mga heneral nito na 
sumambulat tulad ng pag-agaw ni 
Centino sa posisyong chief-of-staff 
mula kay Gen. Bartolome Bacarro. 
Umaalingasaw ang paksyunalismo at 
sistemang padrino sa AFP. 


Ginagatungan nito ang malaon 
nang demoralisasyong dinaranas 
ng karaniwang kawal at mababang 
ranggong opisyal sa hanay ng AFP. 
Nasusuklam ang mga pwersa nito sa 
korapsyon ng matataas nitong heneral 
habang ginagamit sila sa pag-atake sa 
mamamayan at iba pang maruruming 
krimen ng estado. Nagpapakabundat 
ang mga heneral habang napapagod 
sila sa mga walang puknat na 
operasyong militar. Binabagabag 

din sila sa mga krimeng iniaatas sa 
kanila at paglabag sa karapatang 
tao na lalong naghihiwalay sa kanila 
sa mamamayan. Bunsod nito, may 
umuusbong na mga naliliwanagang 
elemento ng AFP-PNP na handang 
itakwil ang kanilang mersenaryong 
tradisyon athumanay sa nakikibakang 
mamamayan. Sa loob mismo ng 
AFP-PNP, itinatayo ang mga selula 
ng Lt. Crispin Tagamolila Movement, 
ang rebolusyonaryong pambansa- 
demokratikong organisasyon ng mga 
tunay at makabayang sundalo at 
pulis. 


Kailangang paigtingin ang mga 
anti-pasistang laban ng mamamayan. 


Palawakin ang nagkakaisang 
hanay laban sa teroristang estado. 
Suportahan ang panawagan 


para singilin at papanagutin ang 
berdugong AFP-PNP at rehimeng 
Marcos-Duterte at ang tiranikong 
si Duterte. Positibong bagay ang 
pagtutuloy ng imbestigasyon ng 
International Criminal Court para 
litisin ang krimen sa sangkatauhan ng 
nakaraang rehimeng Duterte. 


Patuloy na ilunsad ang mga 
kampanya sa pagpapalayas ng militar 
sa mga pamayanan at komunidad. 
Kasabay nito, padagundungin ang 


mga pakikibakang anti-pyudal at 
anti-imperyalista. Ipaglaban ang 
karapatan sa lupa, kabuhayan, 
katarungan at pambansang 
pagpapalaya. 

Dapat higit pang pahigpitin ng 
mamamayan ang pakikipagkaisa sa 
BHB. Patuloy silang lumahok sa DRB 
sa pamamagitan ng pagsuporta sa 
BHB. Aktibong ilunsad ang digmang 
bayan sa pagbibigay ng paniktik, pag- 
aagaw ng armas ng kaaway, paglahok 
sa mga opensiba at iba pa. Gamitin 
ang iba't ibang sandata kagaya ng 
baril, itak at katutubong armas para 
pinsalain ang kaaway. Sumapi sa 
BHB upang palakasin ang armadong 
pakikibaka. 


Ilunsad ng mga yunit ng BHB ang 
mga taktikal na opensiba laban sa 
maliliit at hiwa-hiwalay na yunit ng 
AFP-PNP. Bigwasan sila at alisan ng 
kapasidad na lumaban. 


Makakaasa ang sambayanang 
Pilipino sa rebolusyonaryong kilusan 
bilang natatangi nilang sandigan 
laban sa teroristang estado. BB Sa 
pagtatagumpay ng DRB, 
mawawakasan ang pang-aapi at 
pagsasamantala at itatayo ang 
makatarungang lipunang nakabatay 
sa hustisyang panlipunan. 


MAGPUGAY SA GININTUANG ANIBERSARYO NG 


Ang NDFP ay patunay ng lumalawak na hanay ng nakikibakang 
mamamayang Pilipino. Sa pagdaan ng panahon, dumami ang kaalyadong 


organisasyon nito. 


Ang sumusunod ang mga kaalyadong organisasyon ng NDFP: Partido 
Komunista ng Pilipinas - MLM (PKP-MLM): Bagong Hukbong Bayan (BHB): 
Pambansang Katipunan ng mga Magbubukid (PKM), Revolutionary Council of 
Trade Unions (RCTU), Malayang Kilusan ng Bagong Kababaihan (MAKIBAKA),: 


Kabataang Makabayan (KM): Katipunan ng mga Gurong Makabayan 
(KAGUMA): Artista at Manunulat ng Sambayanan (ARMAS), Christians for 
National Liberation (CNL): Liga ng Agham para sa Bayan (LAB), Makabayang 
Samahang Pangkalusugan (MASAPA): Lupon ng mga Manananggol para sa 
Bayan (LUMABAN), Katipunan ng mga Samahang Manggagawa (KASAMA): 
Makabayang Kawaning Pilipino (MKP): Cordillera People's Democratic Front 
(CPDF): Revolutionary Organization of Lumads (ROL), Moro Resistance 


Liberation “(Organization (MRLO), 


Mangyan 


Revolutionary “Organization 


(MINDORO), Rebolusyonaryong Organisasyon ng mga Dumagat at Remontado 
(KADUMAGETAN), Rebolusyonaryong Organisasyon ng mga Katutubo sa 
Palawan (SUPOK): Revolutionary Organization of Overseas Filipinos and their 
Families (COMPATRIOTS): at Lt. Crispin Tagamolila Movement (LCTM). 

PANGUNAHING LATHALAIN 


Matabang ang kape ng magtutubo sa Batangas 


| pas ang presyo ng asukal sa palengke subalit ang presyo ng tubo kada tonelada ay hindi nagbabago. Ito 
ang inirereklamo ni Tatay Torres“, isang maggagapak sa Tuy, Batangas. Bahagi siya ng masang anakpawis na 
pinipiga ng mga panginoong maylupa't malalaking burgesya kumprador na kumokontrol at nagpapasasa sa kita 


ng industriya ng asukal. 


Monopolyado ng mga PML-MBK 
ang industriya ng asukal. Sa Batangas, 
humigit-kumulang 60,000 ektarya 
ng lupang agrikultural ay tubuhan, 
pero mahigit sa 26,000 ektarya nito 
ay konsentrado sa 16 pamilya ng 
mga panginoong maylupa, habang 
nasa 1-3 ektarya lang ang karaniwang 
pagmamay-ari o binubungkal ng 
maliliit na magsasaka at mga nag- 
aaryendo. 


Mula sa mano-manong 
paghahanda ng lupa para pagtamnan 
ng tubo hanggang sa makarating 
sa central ang asukal ay laganap 
ang pyudal at malapyudal mna 
pagsasamantala. Umiiral ang 
sistemang 88 8 kasama kung 7 saan 
kadalasang 50-50 ang hatian pati 
sa gastos sa produksyon sa pagitan 
ng magsasaka at PML, o di kaya'y 
sistemang buwisan kung saan sa 
magsasaka o plantador ang lahat ng 
gastos sa produksyon..:78 Karaniwan 
ding ipinagbabawal sa mga tubuhan 
ang pagtatanim ng ibang halaman na 
makakain. 


Talamak ang pandaraya ng mga 
PML-MBK para magkamal ng mas 
malaking tubo sa kapinsalaan ng mga 
manggagawang-bukid tulad ni Tatay 
Torres. Binabago nila ang kwentahan 
matapos magpa-ilo ng tubo, dinadaya 
ang timbang ng tubo pagdating sa 
central o asukarera, at minamanipula 
ang presyuhan ng asukal. Tinataasan 
din ang trucking fee, milling fee pati 
ang interes sa pautang. Sa sobrang 
kasakiman ay ipinagkakait nila pati 
ang pulot na tradisyon nang ibinibigay 
sa mga pamilya ng magsasaka at 
manggagawa sa tubuhan. 


Ang mga maggagapak tulad ni Tatay 
Torres ay inuupahan ng mga PML o 
mga plantador tuwing anihan ng tubo 
na isang beses lamang nangyayari sa 
isang taon. Saklaw ng paggagapak 
ang paghahalabas o pagputol ng tubo, 
pagkakarga, at pagkakamada ng tubo 
sa trak. Kadalasan sila'y 12-15 tao sa 

isang grupo at kayang tapusin ang 
paggagapak sa isang ektaryang lupa 
sa loob ng isang linggo. Mataas na 
ang 30 tonelada ng naaning tubo 
habang 15 tonelada ang mahina 
kada ektarya. 


Kontrolado ng mga central na 
pinagdadalhan ng mga ginapak na 
tubo ang pagtatakda ng halaga ng 
ginapak na tubod. Ang Batangas 
ay may dalawang central: isa ang 
Central Azucarera de Don Pedro, 
Inc. (CADPI), sa Brgy. Lumbangan, 
Nasugbu, at ang Batangas Sugar 
Central, Inc. (BSCI), sa Brgy. 
Caloocan, Balayan. 8BPag-aari ng 
malalaking burgesya-kumprador na 
Roxas ang CADPI at Dolor ang BSCI. 
Monopolisado na nila ang industriya 
magmula pa noong 1920. 


Matapos matimbang ang tubo 
sa central, saka lamang maisusuma- 
total ang halaga ng bayad kina 
Tatay Torres. Ang bili ng central sa 
tubo sa kasalukuyan ay P250 kada 
tonelada. Sa maksimum na ani ng 30 
tonelada sa isang ektarya, aabot ng 
P7,500 ang bayad sa isang grupo ng 
maggagapak. Kung may 12 sa isang 
grupo, kikita ang bawat isa ng P625 
lamang. Subalit babawasan pa ito ng 
P20 kada tao o higit pa para idagdag 
na bayad sa kabu o pinuno ng mga 
maghuhurnal. Karaniwang kasama 
ang mga kabu sa paggagapak. Kaya 
kikita ang mga maggagapak ng P605 
habang P845 sa kabu sa kada isang 
ektarya. 


Sa liit ng kita, kailangan nilang 
maggapak sa mas malawak at 
maraming tubuhan para lumaki ang 
maiuwi sa kanilang pamilya. Ikakaltas 
pa ang mga utang at bale na naipauna 
na ng mga maggagapak para itustos 
sa sarili at kanilang pamilya. Kaya 
kadalasan ay P300 o mas mababa 
pa bawat ektarya ang naiuuwing 
linis na kita ng mga maggagapak. 
Sa pagsidhi ng liberalisasyon sa 
agrikultura, bumagsak ang presyo 

ng asukal bunsod ng pagbaha ng 
imported na pampatamis sa bansa 
kaya't lalong binarat ang sahod ng 
mga manggagawa sa industriya. 


Upang punuan ang lubhang 
kapos na kita mula sa pagagapak, 
pumapasok sa iba pang trabaho 
upang magpaupa si Tatay Torres 
at iba pa niyang kapamilya. Tulad 
ngayon, ang anak niya'y papaluwas 
para makipagsapalaran sa pagko- 
construction. 


Kadalasa'y halos wala nang natitira 
kay Tatay Torres at pagkakasyahin niya 
nang pilit ang kita para may pambili ng 
mga batayang pangangailangan. Hindi 
na abot-kaya ang presyo ng asukal na 
P84 kada kilo nitong Oktubre. 


“Hindi ko na nauubos ang kape ko, 
e. Mapait na,” kwento ni Tatay Torres. 


Aniya, hindi kasya ang kanyang 
kita para sa karaniwang konsumo ng 


kanyang pamilya na 1.5 kilo ng asukal 
kada araw. 


ENERO 2023 


KILOS PROTESTA 


ANON 

| karapatan at kabuhayan 


KC nesalanhas ng mga magsasaka at manggagawang bukid sa Batangas ang mga ehekutibong ahensya, LGU at 
pambansang gubyerno na bigyang solusyon ang krisis sa industriya ng asukal. Lumagablab ang galit ng mga 
Batanguefio nang magsara ang tatlong mayor na departamento ng Central Azucarera de Don Pedro Inc. (CADPI) 
sa Nasugbu noong Disyembre 15, 2022. 


Malawak ang hanay ng 
mamamayang apektado ng pagsasara 
ng CADPI. Dahil wala nang mag- 
iilo ng tubo, wala nang kita ang mga 
magsasaka sa tubuhan lalo ang mga 
manggagawang bukid. Natutuyo at 
nabubulok ang mga tubo na bagong 
gapak.. Namumroblema pati mga 
drayber at pahinante ng trak na wala 
nang hahakuting tubo.  Malulugi 
rin ang mga plantadores lalo na't 
kalagitnaan ng milling season o 
panahon ng pag-iilo. 


Hindi nakikitang solusyon ng mga 
Batanguefio na dalhin ang kanilang 
mga tubo sa isa pang ilohan na URC- 
SURE, dating Batangas Sugar Central 
sa Balayan dahil maliit lamang ang 
kapasidad ng URC-SURE. Mayroong 
kapasidad na 4,500 MT ng hilaw na 
asukal ang URC-SURE habang 12,000 
ang sa CADPI. 


Biglaang pinasara. ng Roxas 
Holdings Inc. (RHI), may-ari ng 
CADPI, ang Boiler, Steamer at Milling 
Department ng asukarera nang walang 
abiso sa mga nabanggit na sektor. 
Agad nawalan ng trabaho ang 125 
regular na manggagawa ng asukarera, 
mga security guard at inspector. 


Mahigpit. na nilabanan ng 
Batangas Labor Union at Professional 
Technical Workers Union, mga unyon 
sa loob ng CADPI, ang pagsasara ng 


Matabang ang kape...mula sa pahina 4 


asukarera.. Kinundena naman ng 
National Congress of Unions in the 
Sugar Industry of the Philippines ang 
pagtatanggal sa 125 manggagawa ng 
CADPI bilang anyo ng paglalansag ng 
unyon. 


Noong Enero 9, bumoto ang 
dalawang unyon sa CADPI para 
mag-strike. Napwersa nito ang 
management ng CADPI at Department 
of Labor and Employment (DOLE) 
na harapin ang mga inagrabyadong 
manggagawa. Nakamit ng unyon ang 
settlement na P100 milyon para sa 
97 empleyado sa negosasyon noong 
Enero 24. 


Hiling ng mga Batanguefio 


Sa isang sulat sa Sugar Regulatory 
Administration (SRA), nangatwiran 
ang RHI na isinara nito ang ilang 
bahagi ng CADPI dahil mababa na 
ang kaledad ng tubo at hindi sapat 
ang suplay ng asukal. Kulang umano 
ang kanilang kinikita para isustine ang 
operasyon ng tatlong departamento 
at bumili ng mga bagong kagamitan 
ng asukarera. 


Pero ayon sa Sugarfolks Unity for 
Genuine Agricultural Reform (SUGAR), 
“Hindi kasalanan nating magtutubo 
kung bakit lumiliit ang produksyon 
ng tubo nitong mga nakaraang taon. 
Ito ay dahil sa land use conversion 
at halos walang suporta mula sa 


Dama agad nila ang pagmahal ng asukal, at naibulalas pa ni Tatay Torres na 
“lahat ng matatamis ngayon, pamamahalin kasama ang mga tinapay, ang mga 


pandesal na 'yan.” 


Panawagan ni Tatay Torres, nararapat lamang na itaas ng mga central ang 
bayad kada tonelada. Tindig niya, “Alam ng tao na mataas ang asukal, e! Tataas 


ang asukal, ang tonelada'y hindi nataas.” 


Tiwala rin naman si Tatay Torres na mula sa pagkakaisa ng mga maggagapak na 
katulad niya, kasama ng mga may-ari ng maliliit na tubuhan at nag-aaryendo, kaya 


nilang ipaglaban ang makatwirang presyo ng tubo. 


Aniya, “kung walang 


magdadala ng tubo sa central, walang tutubuin ang mga iyan!” 


“Nakapanayam noong Oktubre 2022 

Mga Batangueno sa tubuhan, lumalaban para sa 


pamahalaan para mas tumaas ang 
produksyon ng tubo.” 


Dagdag pa, pinanatili ng RHI na 
bukas ang Refinery Department 
ng CADPI. Bagamat tumigil na 
sa pagtanggap ng tubo ng mga 
magsasaka, makakapagtuloy ito ng 
pagrerepina dahil gagamit ang CADPI 
ng inimport na hilaw na asukal (raw 
sugar) na nabibili sa napakababang 
halaga ng P450.00/sako. Malaki ang 
kikitain ng RHI dahil kayang ibenta 
ang refined sugar nang hanggang 
P3,250.00/sako sa merkado. 


“Ang” 7B“pagsasarang ito. 8ng 
asukarera ay lalong papatay sa lokal 
na industriya ng asukal. Babahain 
ng mga inangkat na asukal ang ating 
merkado at kapag namonopolyo na 
ito ng mga kartel ng asukal, tiyak na 
tataas lalo ang presyo nito. Aba, ay 
di lalong wala nang tamis ang ating 
kapeng barako!,” panawagan ng 
SUGAR. 


Hiling ng apektadong 
mamamayan, akuin na ng gubyerno 
ang pangangasiwa sa CADPI at muli 
itong buksan para ituloy ang pag- 
iilo ng tubo at maisalba ang kanilang 
kabuhayan. Iginiit din nila ang 
subsidyo para sa mga nawalan ng 
kabuhayan at mga plantadores para 
pasiglahin ang lokal na industriya 
ng asukal. Sa CADPI dinadala ang 
mga tubo mula sa Calatagan, Lian, 
Nasugbu, Tuy, at ilang bahagi ng 
Cavite, Quezon at Laguna para 
iproseso at gawing asukal. 


Kaugnay nito, nagsama-sama ang 
iba't ibang grupo sa Batangas at 
naglunsad ng petisyon nitong Enero. 
Nakahain ang petisyon sa Department 
of Agriculture (DA), Department of 
Labor and Employment, SRA at DA 
Secretary at pangulo ng GRP na si 
Ferdinand Marcos, Jr. Nagkaroon din 
ng mga pagkilos at dayalogo mula 
antas LGU hanggang sa DA. 

LATHALAIN 


Sa ating muling pagtatagpo 


ni Ka Bora 


bak mapula at mainit na pagbati 


Bago makarating sa site, naligo na 
ang suot kong t-shirt at parka nang 
lumangoy ako sa kumunoy na ika ng 
mga kapwa kong makiki-anib ay “NPA 
drip” daw. Isa namang karangalan sa 
akin na matawag na NPA kahit hindi 
pa ako nagpapasya nang panahong 
iyon... Unang pagkakataon kong 
makasama ang mga hukbo. Relaks 
lang naman ako kahit wala akong 
makita kundi dilim. 


Ang nasa isip ko lang talaga ay 
maki-anib. Maliit lang ang dala kong 
bag at naka-tsinelas lang ako. Plano 
ko nga sanang ipamigay sa mga 
maiiwan ang laman na mga damit 
ng bag ko. Pero nagbabago ang 
kalagayan at nagbago rin ang isip ko 
pagpasok ko sa sona. 


Sariwa pa sa akin ang alaala 
ng anib, ang aking entusiyasmo. 
Nagdiwang kami at pinagpugayan 
ang dakilang rebolusyonaryong si 
Prof. Jose Maria Sison. Lumahok 
ako sa chorale ng Pulang Bandila 
nang maghanap ang mga kasama ng 
reinforcement mula sa mga pumasok. 
Ginalingan ko nang magkultura ako 
sa harap ng hukbo kahit manginig- 
nginig na ako sa kaba. 


Sabi ko noon, bibisita lang 
ako sa hukbo. Pero naantig ako 
sa. hamon ng isang 
tagapagsalitang Pulang 
kumander.” Inimbitahan 
niya kaming mag-extend 
pa. Hindi naman na ako 
nagdalawang-isip pa at 
nagpasya na akong mag- 
extend ng tatlong araw 
na kalauna'y naging isang 
linggo at humaba pa ng 
tatlong buwan.” Ganyan 
talaga, alam ko namang 
kailangan ang kabataan 
at babaeng tulad ko ng 
sambayanan at rebolusyon! 


Naiintindihan ko ang 
pangangailangan, ang hinog 

na mga batayan para mag-NPA. Sarili 
ko lang naman talaga ang pumipigil 
sa akin. Nang tanungin ako ng 
isang mandirigma kung magpu- 
fulltime ako, nag-aalangan pa akong 
magpasya. Hindi ko maibukas sa 
mga kasama pero hindi pa inaabot 
ng aking kapasyahan ang mag- 
fulltime sa hukbo. Pinoproseso ko 
pa ito sa aking sarili nang panahong 
iyon. 


Ngunit nagbabago ang lahat ng 
bagay. Sa proseso ay malulutas natin 
ang BB“mga kontradiksyon habang 
susulpot ang mga panibagong mas 
mabibigat at kumplikado. Hindi 
madaling bitiwan ang mga bagay 
na matatawag nating 'atin” at ang 
buhay na kinagisnan. Kung hindi 
man tayo handa ngayon, tandaan 
natin na hindi natin maiigpawan 
ang kontradiksyon kung hindi tayo 
magiging mapangahas sa ating 
mga kapasyahan. Walang swabeng 
transisyon sa paghuhukbo. Lahat ay 
may kanya-kanyang mga pagsubok 
na haharapin. Ngunit ang tiyak, sa 
ating sanlibong duda, may milyun- 
milyong dahilan para itapon ang lahat 
ng agam-agam at sumapi sa BHB. 


At dumating na nga ang aking 
mahiwalay sa 


ikinatatakot na 


bati ko nang pinagsalita ako bilang representante ng MAKIBAKA! sa ika-54 
na anibersaryo ng Partido sa isang sonang gerilya sa Timog Katagalugan. 


kakolektiba kong kasamang maki- 
anib. Sabay kaming nagpasyang mag- 
extend pero hindi kami naitalaga sa 
parehong lugar. Nag-iyakan muna 
kami bago maghiwalay. Akala ko 
mahihirapan akong 587umangkop 
dahil wala na ang taong malapit sa 
akin. Nagkamali ako dahil mainit 
ang pagtanggap sakin ng yunit na 
sinaniban ko. Maingat at buong 
pasensya nila akong inalalayan sa 
aking mga kakulangan at limitasyon. 


Habang kasama ng yunit, 
napasubalian ang pagroromantisa 
ng mga tulad kong petiburges sa 
buhay hukbo. Hindi pala madaling 
humawak at gumamit ng baril. Hindi 
madaling bagtasin ang tereyn sa 
bundok. Nakakainis ang palaging 
pagkagat ng sari-saring insekto. 
Hindi rin madaling masanay sa 
pagkain sa kanayunan kung nasanay 
ka sa pagkain sa lungsod. Higit sa 
lahat, mahirap at mapanganib ang 
buhay sa hukbo. Subalit nariyan 
ang mga kasama, ang Partido, ang 
hukbo, at ang masa upang mag- 
alalayan sa isa't-isa. 


Tunay na walang madulas 
na transisyon pero kailangang 
mapangahas na igpawan ang mga 
kontradiksyon. Nagdeklara ako na 

buong panahong ialay ang sarili sa 
rebolusyon. Maraming maaaring 
mangyari. Ang tiyak, baun- 
baon namin ang mga aral mula 
sa nakaraan. Kailangang maging 
maingat sa kasalukuyan at tanawin 
ang obhetibong kinabukasan ng 
rebolusyon. Araw-araw kong 
pinapanday ang aking kapasyahan 
na magsilbi sa rebolusyon at harapin 


ang hirap, sakripisyo at kamatayan. 


Naalala ko ang payo ng isang 
kasama kapag nahihirapan ako sa 
isang bagay, “Utay-utayin mo lang.” 
Sa ganitong paraan ako nagpasyang 
mag-fulltime sa BHB. 


Ito ang aking mensahe para sa 
mga hindi pa nakakapagpasya. Tiyak 
na makakamit natin ang maningning 


na tagumpay ng rebolusyon! Pero 
higit na madarama ito dito sa piling 
ng mga mandirigma ng BHB at masa. 
Sa ating muling pagtatagpo! 


1 MAKIBAKA - Malayang Kilusang ng 
Bagong Kababaihan 


2 Drip - salitang Ingles para sa tulo 


LATHALAIN 


Matagal pa bago makauwi si Karen 


Ba?” tapak ng elementarya ang bunsong anak ni Karen noong umalis siya para magtrabaho sa isang pabrika 
ng microchips sa Taiwan. Ngayon, maghahayskul na ang kanyang bunso at patapos na ng senior high school 


ang panganay. 


Sa orihinal na plano ng pamilya 
ay uuwi na si Karen, subalit nagbago 
ang kanyang pasya nang tumindi 
ang krisis. Hindi kaya ng pamilya 
kung titigil si Karen sa pagtatrabaho 
sa Taiwan, kaya't pumirma siya 
ng extension sa kanyang kontrata. 
Nagalit pa ang kanyang bunso dahil 
hindi na naman daw makakadalo ang 
kanyang nanay sa graduation. 


Ang kita ni Karen bilang OFW 
sa Taiwan ang mayor na inaasahan 
ng kanyang dalawang anak at mga 
magulang na kapisan nila sa bahay. 
Hiwalay siya sa asawa at hindi na rin 
umaasa sa kanilang maliit na lupain. 
Tumigil na ang kanilang pamilya 
sa pagsasaka dahil lugi at hindi 
sulit ang ani sa trabaho ng kanyang 
ama na umeedad na at mayroong 
karamdaman. 


Papaliit na kita 


Pinagkakasya ng pamilya ni Karen 
ang kanyang buwanang padala na 
sa pinakamataas ay umaabot ng 
P27,000 bago ang pandemya. Malaki 
ang nabawas dito sa huling dalawang 
taon, kasabay ng paglala ng krisis 
sa buong daigdig at epekto nito sa 
produksyon ng mga microchip sa 
Taiwan. 


Noong 2022, nasa abereyds 
na lamang na P18,000 ang perang 
naipapadala ni Karen kada buwan. 
Lumiit ang kanyang naiuuwing sahod 
mula sa pabrika dahil hindi na sila 
nag-o-overtime (OT). “Kumonti raw 
ang demand kaya di na kailangang 

mag-OT. Malaki sana ang nauuwi 
kong OT pay,” kwento niya. 


Malaki ang kanyang 
panghihinayang sa OT lalo't nangyari 
ito sa panahong labis na tumaas ang 
presyo ng mga bilihin gaya ng bigas, 
asukal at karne. Bukod sa pagkain, 
malaking bahagi ng gastusin ng 
pamilya ni Karen ang edukasyon. Isa 
sa kanyang mga anak ang nag-aaral sa 
pribadong eskwelahan. Nagbabayad 
pa sila ng serbis para sa paghahatid- 
sundo sa mga estudyante. Bumibili 
rin sila ng maintenance na gamot 
para sa mga magulang ni Karen. 


“Buti't walang upa dahil lupa namin 
ang kinatitirikan ng bahay,” ani Karen. 


Para makapagpadala pa rin ng 
malaki-laking halaga, tinitipid ni 
Karen ang kanyang sahod. Nagsa- 
sideline rin siya pandagdag sa 
kanyang kita at pang-araw-araw na 
panggastos sa Taiwan. Isa na rito 
ang pagluluto at pagdedeliber ng 
pagkain na pinagtutulungan nila ng 
mga kasama niyang Pilipino doon. 
Ayon sa reaksyunaryong gubyerno, 
mayroong humigit-kumulang 150,000 
manggagawang Pilipino sa Taiwan. 
Kalakhan sa kanila'y nagtatrabaho sa 
sektor ng electronics o agrikultura. 


Pasanin ng OFW 


Ang pagpunta sa ibang bansa 
para magtrabaho ay karaniwan na 
sa isang bayan sa CALABARZON na 
pinanggalingan ni Karen. Sa kanyang 
baryo mismo, higit isang dosena 


silang manggagawa na sabay-sabay 
na nirekrut ng isang manpower 
agency para tumungong Taiwan. 
Kasama rin ang mismong LGU sa 
antas munisipyo sa mga nang-aakit 
sa mga manggagawa na mangibang- 
bayan. 


Nagsimula ang patakaran ng 
estado na maramihang pagpapadala 
ng lakas-paggawang Pilipino sa 
ibang bansa sa ilalim ni Marcos Sr. 
Noong 1974, ipinatupad nito ang 
Labor Export Policy para isalba ang 
bumubulusok na ekonomya. Bukod 
sa hindi kayang lumikha ng trabaho 
sa loob ng bansa, ginagamit ng 
reaksyunaryong gubyerno ang mga 
OFW at kanilang kita para isalba 
ang naghihingalong agraryan at pre- 
industriyal na ekonomya ng Pilipinas. 


Bagamat sangkot ang gubyerno, 
hindi libre o madali ang proseso ng 
pagiging OFW. Sa karanasan ni Karen, 
kinailangan niyang mamuhunan ng 
P100,000 para sa kanyang papeles 
at kung anu-anong bayarin. Inutang 
niya ang kalakhan dito at nabayaran 
lamang noong nagtatrabaho na siya 
sa Taiwan. Labas pa rito, hinihingan 
din siya ng agency ng fee kada buwan 
bilang bayad umano sa “serbisyo” 
at “tulong” na makahanap siya ng 
trabaho. Kung hindi niya binabayaran 
ang mga ito, kakayanin sana niyang 
magpadala ng higit P30,000 kada 
buwan bago ang pandemya. 


Ang masama, hindi malinaw 
kay Karen kung kailan matatapos 

ang mga bayarin niya sa agency. 
Bago siya nag-renew ng kontrata ay 
nagbabayad pa rin siya ng buwanang 
fee, kahit na lampas limang taon na 
siyang nagbabayad nito. Tuluy-tuloy 
rin ang pangongolekta ng fee noong 
pandemya. 


Sa kalagayang ito, hindi 
nakapagtatakang BB halos 58BBwalang 
naipon si Karen. “Ang konswelo ko 
lamang,” kwento ni Karen, “ay hindi 
tumigil sa pag-aaral ang mga bata.” 


Nangangarap si Karen” na 
gagradweyt at magiging propesyunal 
ang kanyang panganay na anak 
balang araw. Kapag dalawa na silang 
naghahanapbuhay, mapagtutulungan 


TUGEN 


NI PATNUBAY DE GUIA 


nila ang pagpapaaral sa bunso at 
mga gastusin sa bahay kahit na 
dito na lamang siya sa Pilipinas 
maghanapbuhay. Subalit, sa ngayon, 
kailangan muna niyang ipatanggap 
sa kanyang anak na matatagalan pa 
bago mabuo ang kanilang pamilya. 


Isa lamang ang kwento ni Karen sa 
suliraning kinakaharap ng mga OFW 
sa ibayong dagat na nagtitiis at 
nagsasakripisyong 5BB 8 mapalayo sa 
pamilya at dumanas ng 
pagsasamantala at iba pang tipo ng 
dayuhang pang-aalipin. Kaya naman 
nagbibigkis ang kanilang hanay at 
itinatayo ang iba't ibang organisasyon 
para isulong ang kanilang interes at 
pakikibaka saanmang bansa sila 


nagtatrabaho. Kalaunan, nasasapol 
nilang ang kanilang pakikibaka ay 
hindi hiwalay at mahigpit na kaugnay 
ng pakikibaka ng masang anakpawis 
sa Pilipinas laban sa imperyalismo, 
pyudalismo at burukrata-kapitalismo. 
Ang tatlong salot na ito sa lipunang 
ito ang ugat ng pangingibang-bansa 
ng maraming Pilipino para 
maghanapbuhay. At tanging sa 
pagbabagsak lamang nito, at 
pagtatayo ng Demokratikong 
Gubyerno ng Bayan (DGB) mapapawi 
ang batayan sa pangingibang-bayan 
ng mga manggagawa at propesyunal 
na Pilipino. Titiyakin ng DGB ang 
paglikha ng sapat at nakabubuhay na 
trabaho para sa lahat. 


Bakit dapat tutulan at labanan ang 
Maharlika Investment Fund (MIF)? 


Ko na AA ang naghaharing kleptokrasya” sa pamumuno ni Ferdinand Marcos, Jr. na nagpapakanang 
ibayong dambungin ang pondo ng bayan sa pamamagitan ng Maharlika Investment Fund (MIF). Ang MIF 
ay isang sovereign wealth fund (SWF) na inaasahang makakalikom ng inisyal na P275 bilyong kapital. Dagdag 
pasakit ito sa mamamayang Pilipino dahil nanakawin ng reaksyunaryong gubyerno ang kanilang pera, kaban ng 
bayan at patrimonial assets na dapat sana'y pakinabangan ng mamamayan lalo ngayong panahon ng matinding 
krisis. Ang MIF ay libong beses na mas malala sa lahat ng mga iskema ng diktador na Marcos -- samakatwid, ito 
ay itsura ng burukrata kapitalismo sa pinakarurok ng kasamaan. 


Ipinanukala ang MIF sa 
pamamagitan ng House Bill No. 
6608. Ito na ang niretokeng bersyon 
ng naunang panukalang batas na 
Maharlika Wealth Fund na inihain 
sa Kamara noong Nobyembre 28, 
2022. Pangunahing nagsulong nito 
sina Ilocos Norte 1st District Rep. 
Ferdinand ”78“Alexander 7 8 “Sandro” 
Marcos, pinsan niyang si Speaker at 
Leyte First District Rep. Ferdinand 
Martin Romualdez at ang asawa 
nitong si Tingog Partylist Rep. Yedda 
Marie Romualdez. Kasabwat din nila 
ang iba pang kapamilya: ang asawa 
ng isa pang pinsan at ang dating 
piloto ng ama niyang diktador--sina 
Majority Floor Leader at Zamboanga 
City 2nd District Rep. Manuel Jose 
Dalipe, Marikina 2nd District Rep. 
Stella Quimbo at Tingog Party-list 
Rep. Jude Acidre. 


Minadaling ipasa sa Mababang 
Kapulungan ng Kongreso noong 

Disyembre 15 ang MIF. Kasalukuyan 


itong 5B8Bnirerepaso B sa Senado 
at  ipinararatsada ni Marcos 
Jr. para. maisabatas. 785 ngayong 
taon. Sa sobrang kasakiman ng 
kleptokrasyang Marcos Il, kaagad 


itong inilako sa malalaking burgesya 
at mga gubyernong dumalo sa World 
Economic Forum (WEF) sa Davos, 
Switzerland nitong Enero 16-20. Ang 
WEF ay ang pulong pang-ekonomya 
ng mga pinakamakapangyarihang 
monopolyong burgesya at oligarkiya 
sa pinansya sa buong mundo. 


Binatikos. ng malawak na 
mamamayan ang MIF kung kaya't 
inalis sa maaaring pagkunan ng 
pondo ang pambansang badyet at 
mga pinaghirapang ipon ng mga 
manggagawa sa Government Service 
Insurance System (GSIS) at Social 
Security System (SSS). Hindi lamang 
mga progresibo ang tumutuligsa 
sa MIF kundi maging mga burgis na 


ekonomista dahil hindi paborableng 
isugal ang pera ng estado sa gitna ng 
luging katayuan nito at lumalalang 
krisis sa pinansya ng monopolyo 
kapitalismo sa buong daigdig. Higit 
pa, nababahala silang makokopo 
ng mga Marcos ang pondong ito. 
Masisilip sa mga probisyon ng MIF 
ang maitim na balak ng mga Marcos 
at kanilang mga kroni. 


MIF: Marcos Investment Fund 


Bilang isang SWF, kukunin ang 
MIF sa pondo ng bayan. Pero sa 
pinakahuling bersyon, itinakdang 
isa sa mga pagkukunan ng pondo 
nito ay ang initial public offering 
(IPO) na sa esensya ay pagbubukas 
dito sa pribadong pamumuhunan. 
Ipapailalim ang pondo sa kontrol 
ng iilang manager ng mga Marcos 
sa bubuuing Maharlika Investment 


Corp. (MIC). Patatakbuhin ang 
MIC tulad ng isang pribadong 
korporasyon. 

Ipupuhunan ng MIC sa loob 
at labas ng bansa ang pondong 
malilikom nito mula sa Government 
Owned and Controlled Corporations 
(GOCCs), mga pampublikong 
institusyon sa pinansya tulad ng Land 
Bank of the Philippines, Development 
Bank of the Philippines, Philippine 
Amusement Gaming Corp. at mga 
pribado at dayuhang mamumuhunan 
na makukuha mula sa IPO. Para 
madagdagan pa ang pondo rito, 
napabalitang ibebenta ng rehimen 
ang walong pampublikong ari-arian 
at kokopohin ang kita ng mga casino, 
haywey at paliparan. Inilutang din ni 
Surigao del Sur Rep. Johnny Pimentel 
ang ideyang ipaloob sa MIF ang lahat 
ng mga royalties ng mga natural gas 
projects sa hinaharap kabilang ang 
nasa West Philippine Sea. 


Hindi. katanggap-tanggap na 
kayang irisgo ng mga manager ang 
MIF saanman nila naisin dahil hindi 
ito saklaw ng umiiral na mga batas 
na may kinalaman sa pampublikong 
interes. Maaaring ilihim sa publiko 
kung saan nila ito ilalagak. Hindi 
rin sasaklawin ang mga manager na 
ito ng mga batas sa pamantayang 
sahod at serbisyong sibil, at sila 
ang masusunod sa halaga ng 
kompensasyong makukuha nila mula 
sa MIF sa anyo ng sahod, honoraria, 
allowance, arawang gastusin at mga 
bonus. Malinaw na gagamitin ng 
mga Marcos at kanilang kroni ang 
MIF upang payamanin ang kanilang 
mga sarili. 


Balik-tanaw sa pagnanakaw ng mga 
Marcos 


Kilala na sa buong mundo 


ang pangalang Marcos bilang 
magnanakaw. Sa katunayan, 
pumapangalawa si Ferdinand 


Marcos, Sr. sa listahan ng may 
pinakamalaking ninakaw na yaman 
sa buong mundo (nangunguna ang 
dating presidente ng Indonesia na 
si Suharto: 515-35 bilyon) at hawak 
ng mga Marcos ang Guinness World 
Records bilang 75B8Bsphinakamalaking 
pagnanakaw ng isang gobyerno na 
nagkakahalaga ng 510 bilyon. 


Nagawa na dati ng mga Marcos 
na lumikha ng pondong magiging 
daluyan ng kanilang pandarambong. 

Ito ang coco levy fund (CLF) na 
sinimulang kolektahin sa humigit- 
kumulang 3.5 milyong magniniyog 


mula 1971. hanggang S31983. 
Ipinatupad ito sa tabing ng planong 
paunlarin ang lokal na industriya ng 
niyog sa bansa. Umabot ng P9.7 bilyon 
ang nakolektang coco levy na ginamit 
lamang ng dating presidenteng 
matandang Marcos, mga kroni niyang 
sina Eduardo "Danding" Cojuangco 
Jr., Roberto Benedicto, Juan Ponce 
Enrile, Maria Clara Lobregat, Antonio 
Floirendo Sr., Roberto Ongpin at iba 
pa para gawing puhunan sa kani- 
kanilang mga negosyo. Tampok dito 
ang pagbili ng P33.1 milyong sapi 
ng San Miguel gamit ang pondo ng 
mga magniniyog at ang pagtatayo 
ng United Coconut Planters Bank na 
kontrolado ni Eduardo Cojuangco, Jr. 


Mahigit 50 taon na mula nang 
ipataw sa mga magsasaka sa niyugan 
ang coco levy, pero hanggang ngayon 
ay hindi pa nila ito napakikinabangan. 
Ipinagkakait ito sa pamamagitan 
ng iba't ibang maniobra tulad ng 
paglalagay ng CLF sa isang trust 
fund, paggagawa ng mga rekisito na 
mga papeles para makakuha ng mga 
benepisyo sa CLF at iba pa. Resulta 
nito, pulos panginoong maylupa 
at mayayamang magsasaka ang 
nakakakuha ng mga benepisyo nito. 
Sa kabila ito ng mga desisyong inilabas 
ng Korte Suprema na 2494 ng sapi ng 
SMC (o nagkakahalaga ng P74 bilyon) 
ay pagmamay-ari dapat ng publiko 
partikular ng mga magniniyog. Ang 
estado mismo ang gumagawa ng 
paraan upang hindi mapasakamay ng 
mga magniniyog ang CLPF. 


Inaasahan magiging tulad ng 
CLF ang kahihinatnan ng MIF. Hindi 
ito mag-aambag sa ekonomya ng 
bansa, bagkus papalalain nito ang 
krisis dahil makokonsentra sa kamay 
ng iilan ang kabang yaman ng bayan 
na paunti na ng paunti dulot ng 
krisis. ng lipunang malakolonyal 
at malapyudal. Ang tunay na 
magpapaunlad sa ekonomya ay ang 
pamumuhunan sa kagalingan ng 
mamamayan. Iprayoritisa ang pondo 
para sa serbisyong panlipunan tulad 
ng kalusugan, edukasyon at iba pa. 
Dapat laanan ng ayuda at bigyan ng 
subsidyo ang mamamayang apektado 
ng mga kalamidad, pandemya 
at iba pang sakuna. Paunlarin 
ang agrikultura at industriya sa 
pamamagitan 7 ng 5 pagkakaloob 
ng tunay na reporma sa lupa at 
pambansang industriyalisasyon. 
Maisasakatuparan natin ito sa 
landas ng pambansa-demokratikong 
rebolusyon na may sosyalistang 
perspektiba. 


Nasa katwiran ang mariing 
pagtutol at paglaban ng mamamayan 
sa MIF. Dapat na magkaisa ang buong 
rebolusyonaryong kilusan, malawak 
na “demokratikong sektor, mga 
organisasyon at mga indibidwal para 
pigilan ang pagsasabatas ng MIF at 
ibagsak ang kleptokrasyang Marcos. 


1 Ang kleptokrasya ay isang 
paggugubyerno kung saan ginagamit ng 
mga korap na pinuno ang kapangyarihang 
pampulitika upang nakawin at ibulsa ang 
yaman ng bansa sa pamamagitan ng 
paglulustay o maling paglalaan ng pondo 
ng gobyerno sa kapinsalaan ng malawak 
na mamamayan. 

BALITA 


ALAM 


Ang sovereign 
wealth fund o 
SWF ay isang 
pondo para sa pamumuhunan 
ng estado na gumagamit ng 
pampublikong pondo ng gobyerno 
na kadalasang nagmumula sa 
reserbang BB sarplas s88 ng isang 
bansa. Layunin diumano nito na 
magbenepisyo ang ekonomya ng 
bansa at ang mamamayan nito 
sa SWF. Iba't iba ang maaaring 
pagmulan ng pondo ng isang SWF. 
Pinakatampok dito ang sarplas na 
reserba mula sa mga kinita nito sa 
paggamit ng likas na yaman (state- 
owned natural resource revenues), 
sarplas sa kalakalan, mga reserba 
sa bangko na maaaring mag- 
akumula mula sa mga labis sa 
badyet. (budgeting Bexcesses), 
dayuhang operasyon sa salapi 
(foreign currency operations), pera 
mula sa mga pribatisasyon at mga 
paglilipat ng mga bayad ng gobyerno 
(governmental transfer payments). 


Gayunman, luging lugi at wala 
namang sobrang pondo ang 
bansang Pilipinas. Lumaki nang 54Y6 
ang depisito sa kalakalan tungong 
S49.98 bilyon sa unang sampung 
buwan ng taon. Gahigante na rin ang 
utang ng bansa kung saan noong 
Oktubre 2022, nasa P13.6 trilyon 
na ang utang pampubliko at nasa 
P1.1 trilyon ang depisito sa badyet 
ng gubyerno. Hanggang 30.996 (o 
P1.630 trilyon) ng P5.268 trilyon 
ng badyet sa 2023 ay nakalaan sa 
pagbabayad-utang. 


Sa Malaysia, ang SWF na 1MDB 
ay ginamit sa pangungurakot ng 
bilyun-bilyong dolyar ni dating 
Punong Ministro BB Najib 88“Razak. 
Nailantad na nagnakaw si Razak ng 
5700 milyon at dineposito ito sa 
kanyang personal na bank account. 
Kasabwat ni Razak ang opisyal ng 
bangkong Goldman Sachs na si 
Roger Ng. 

10 tropa ng 85th IB, kaswalti sa 
engkwentro sa Quezon 


indi bababa sa 10 sundalo ang kaswalti, kung saan dalawa ang 

kumpirmadong patay, sa engkwentro sa pagitan ng mga pwersa 
ng Apolonio Mendoza Command (AMC)-BHB Quezon at 85th IBPA 
sa Brgy. Pansoy, San Andres noong Enero 27. 


Aktibong nagdepensa ang yunit ng BHB na sinalakay ng isang platun 
ng 85th IB, bandang alas-3 ng hapon. Tumagal ng 20 minuto ang labanan, 
ayon sa AMC. Bago ang engkwentro, isang buwan nang naglulunsad ng 
masinsing operasyong kombat ang AFP sa lugar. Naroon ang BHB-Quezon 
upang magsiyasat sa kalagayan ng mga magsasaka at mga krimen na 
isinagawa ng militar laban sa kanila. 


Matapos ang labanan sa Brgy. Pansoy, naglunsad ng pursuit operations 
ang AFP na sumaklaw sa pinangyarihan hanggang sa mga kanugnog na 
barangay sa katabing bayan ng San Francisco. Muling nagka-engkwentro 
ang AFP at BHB sa Brgy. Mabunga, San Francisco noong Enero 29. 


Tatlong Pulang mandirigma ang nagbuwis ng buhay sa huling labanan-- 
sina Joseph “Ka Ken” delos Santos, Dayna Benna “Ka Karen” Glorioso 
Lagrama at Ricanio “Ka Jeni” Bulalacao. Nagdadalamhati ang mamamayan 
sa pagkamartir ng tatlo na pawang mabubuting anak ng Quezon. Si Ka Ken 
ay anak ni Nanay Fe delos Santos na karumaldumal na pinaslang ng 85th 
IB noong 2018. 


Patung-patong na paglabag sa karapatang tao ang ginawa ng 85th IB 
sa tabing ng paghahanap nito sa nakasagupang BHB. Isang sibilyan ang 
idinamay ng mga militar sa Brgy. Mabunga habang 20 residente mula 
sa Brgy. Pansoy at Mabunga ang napilitang lumikas upang umiwas sa 
panunugis ng mga sundalo. Pinahihirapan din ang mga kapamilya ng mga 
nasawing kasapi ng BHB na iuwi ang labi ng kanilang mahal sa buhay. 


“Dapat igalang ng 85th IBPA ang labi ng mga martir at maayos na 
ibalik ito sa mga kaanak. Ang mga Pulang mandirigma ay mga pwersang 
belligerent at may mga karapatang taong dapat igalang ng sinuman, kahit 
ng kanilang kaaway o katunggali alinsunod sa nakasaad sa International 
Humanitarian Law, Rules of War at sa pinirmahang kasunduan ng GRP at 
NDFP na Comprehensive Agreement on Respect for Human Rights and 
International Humanitarian Law,” pahayag ng NDFP-ST. 


Samantala, nakuha at naging bihag ng digma o POW (prisoner of war) 
ng 85th IB si Jose “Ka RC” dela Cruz matapos masugatan sa labanan noong 
Enero 29. Nananawagan ang rebolusyonaryong kilusan sa Quezon sa mga 
lingkod-bayan at lahat ng tagapagtanggol ng kapayapaan at karapatang 
tao na gumawa ng hakbangin para tiyaking ligtas si dela Cruz. 


Kinundena rin ng NDFP-ST ang AFP sa pagpapakalat ng mga pekeng 
balita hinggil sa mga labanan at pagkakait ng tulong sa mga apektadong 
pamayanan. Pinagbawalan ng militar na pumasok ang alinmang grupo 
ng midya at mga mapagkawanggawang organisasyon na nais mag-alam sa 
kalagayan ng lugar. 


Malaon nang kinamumuhian ng mga magsasaka ang 85th IBPA at mga 
yunit sa ilalim ng 201st Brigade dahil sa kanilang pagsisilbi sa mga 
despotikong panginoong maylupa sa Quezon. Matatagpuan sa Timog 
Quezon-Bondoc Peninsula ang malalawak na asyenda ng mga Murray, Tan, 
Uy, Matias at Reyes. 

INTERNASYUNAL 


Malalaking protestang masa at welgang bayan sa UK, 


nagpapatuloy 


SU ang malalaking kilos-protesta sa United Kingdom, isang panlipunang ligalig na yumayanig sa noo'y 
pinakamakapangyarihang imperyo sa daigdig. Ang daluyong ng protestang nagsimula pa noong 2019 hanggang 
sa kasalukuyan ang pinakamalaki sa UK mula nang pumutok ang Pandaigdigang Krisis sa Pinansya noong 2008. 
Lumalahok sa mga pagkilos ang mga manggagawa, propesyunal, mga kabataan, bitbit ang panawagang lutasin ang 
labis na pagtaas ng halagang kinakailangan para mabuhay nang disente (cost of living crisis). 


Mula Hunyo ng nakaraang taon, 
sunud-sunod ang pagkilos ng libu- 
libong mamamayang Briton dulot 
ng tumataas na gastos sa pang- 
araw-araw na pamumuhay ng 
mamamayan. Nagtapos sa 10.596 ang 
implasyon sa UK noong Disyembre 
2022. Ngayong Enero 2023 naman, 
naitala ang 16.796 implasyon sa mga 
pagkaing pangkonsumo (grocery). 
Kinukundena rin nila ang patuloy na 
pagbubuhos ng bahagi ng pondo ng 
bayan sa pagsuporta ng UK sa gera sa 
Ukraine. Noong 2022, aabot ng f#2.3 
bilyon ang ipinadala nitong tulong 
militar sa Ukraine at nangako pang 
isustine ang ilalaang ayudang militar. 


Kasunod na bugso ng mga protesta 
ang serye ng pagkilos nitong Oktubre 
2022 na nagsimula sa pagsirit nang 
826 singil sa kuryente at krisis sa 
klima. Inilunsad ang mga pagkilos 
sa mga syudad ng London, Glasgow 
at Belfast kasabay ng mga welga ng 
mga manggagawa sa Royal Mail at 
King's Cross (riles ng tren). Kasabay 
nito ang pagkilos ng mga kasapi ng 
Revolutionary Communist Group, 
Just Stop Oil at Extinction Rebellion sa 
labas ng istasyon ng tren sa Euston at 
nagmartsa patungong Westminster. 
Nanawagan naman ang mga grupong 
maka-kalikasan at kolektor ng basura 
ng pagpapabagsak sa kapitalismo 
na itinuturo nilang kalaban ng inang 
kalikasan. 


Sa buwan ding ito inilunsad nila 
ang  koordinadong 5Bkampanyang 
protestang Enough is Enough 
sa pinakamalalaking syudad ng 
London, Edinburgh, Swansea at 
Liverpool. Binuo ang kampanya 
para labanan ang cost of living crisis 
at pagpapasasa ng mayayamang 
konserbatibong pulitiko sa panahon 
ng matinding krisis. 

PA MEDIA 


Protesta sa Birmingham noong Oktubre 1, 2022. 


Ang.” sBkonserbatibong B partido 
(Tory) ang kasalukuyang naghaharing 
partido sa pulitika sa UK. Tampok 
ang mabilis na pagpapalit ng mga 
Prime Minister mula sa Tory. Si Boris 
Johnson ay bumaba sa pwesto noong 
Setyembre 6, 2022. Pumalit sa kanya 
si Liz Truss na tumagal lamang ng 49 
araw at nagbitiw noong Oktubre 25, 
2022. Nagtamo siya ng matinding 
disgusto sa publiko dahil sa mga 
palyadong solusyon sa krisis sa UK. 
Si Rishi Sunak na ang bagong Prime 
Minister. 


Nitong Oktubre 1-8 naglunsad ng 
koordinadong welgang bayan ang 
National Union of Rail, Maritime 
and Transport Workers (RMT) na 
nagparalisa sa operasyon ng tren sa 
bansa. Iniresulta ito ng kawalan ng 
pag-usad sa negosasyon sa pagitan 
ng unyon at kumpanya ng riles at 
kabiguan ng kumpanyang tugunan 
ang hinaing ng mga manggagawa 
sa tumataas na arawang gastusin. 
Naglunsad din ng welga at lumabas 
sa trabaho ang mga nars at ng iba 
pang manggagawang pangkalusugan 
sa pagkundena sa tuluy-tuloy na 
pagkaltas ng pondo sa National 
Health Service sa gitna ng pananalasa 
ng pandemyang COVID-19. Pagdating 
ng Nobyembre, humugos ang libu- 


libong kasapi ng isang koalisyon 
ng mga unyon sa paggawa at iba 
pang organisasyon ng mamamayan 
sa tinagurian nilang protestang 
“Britain is Broken”. Nagpatuloy pa 
ang pagkilos pagpasok ng taong 
2023. Sa ikalawang linggo ng Enero 
nagpahayag ng pakikiisa ang 45,000 
mga doktor sa welgang bayan 
kasama ang mga nars at iba pang 
propesyunal, drayber ng ambulansya, 
at manggagawa sa transportasyon. 


Krisis ng kapitalistang estado ng UK 


Nahirapan nang makabawi 
ang UK mula nang manalasa ang 
pandaigdigang resesyon ng 2008 
tulad ng iba pang imperyalistang 
bansang France, Spain at Japan. 
Magmula noon, nagpatupad ng 
hakbanging pagtitipid  (austerity 
measures) ang estadong UK sa 
kapinsalaan ng batayang serbisyo at 
paggawa. Pinakamalaking kinaltasan 
ng pondo ang sektor ng kalusugan, 
kabataan at edukasyon... Ang di 
maampat na krisis na ito na nagsilbing 
mitsa ng pagkalas ng UK sa European 
Union ay nagpapatuloy hanggang 
sa kasalukuyan na lalong pinalala 
ng pagsuporta nito sa gera ng US at 
NATO sa Ukraine laban sa Russia mula 
nakaraang taon. Ayon sa mga burgis 
na ekonomista, nasa istagplasyon 

ngayon ang UK--pumapaimbulog 
ang implasyon habang negatibo 
ang paglago at bumubulusok ang 
produksyon at pamumuhunan. 


Ngunit sa halip na tugunan ang 
hinaing ng mamamayan, inilunsad ng 
gubyerno ng UK ang pinakamatinding 
atake sa kilusang paggawa at 
karapatang magprotesta. Pagpasok 
ng 2023, ipinanukala sa parlyamento 
ang Minimum Service Levels Bill, na 
oobligahing magtrabaho sa minimum 
na itatakdang oras o tagal, ang mga 
manggagawa sa iba't ibang sektor 
kahit sa panahong sila ay naka-welga. 
Kapag hindi ito sinunod ay maaaring 
makasuhan o mawalan ng trabaho 
ang mga manggagawa. Inianunsyo 


rin ng rehimeng Sunak ang pag- 
amyenda sa kontrobersyal na Public 
Order Bill, isang panukalang batas 
na naglalayong bigyan ng higit na 
kapangyarihan ang mga pulis na 
buwagin at pigilan ang malalaking 
protesta sa tabing ng “pagpapanatili 
ng kapayapaan at kaayusan”. Hindi 
pa man naipapasa, sinasalubong na 
ito ng kritisismo ng mga grupong 
nagtatanggol sa karapatang pantao 
at itinuring ang panukalang batas 
na pagsagka sa batayang karapatan 
ng sinumang mamamayang 
magprotesta. Marami rin ang 
nangangambang tratuhing akto ng 
terorismo at krimen ang lahat ng 
mapayapang pagkilos at paggigiit ng 
hinaing ng taumbayan. 


Hindi mapipigilan ang 
determinasyon ng mamamayang 
Briton na mag-alsa para sa kanilang 
buhay at karapatan. Kaya naman 
nakaamba pang magpatuloy ang 
mga welgang bayan sa UK. Sa 
darating na Pebrero, nakatakdang 
magwelga ang 500,000 guro, 
manggagawa sa riles at manggagawa 
ng gubyerno matapos na magbingi- 
bingihan ang gubyernong Sunak at 
mga kapitalista sa hinaing ng mga 
manggagawa.” at.:7”“ mamamayan. 
Samantala, inianunsyo ng University 
and College Union Action ang 
pagsasara ng 150 unibersidad sa 
buong bansa sa loob ng 18 araw sa 
pagitan ng Pebrero at Marso 
ngayong taon. 


SERYE 


Makabuluhang mga akda ng dakilang 
tagapangulong tagapagtatag 


sang dakilang mag-aaral ng masa at dalubhasa ng Marxismo-Leninismo-Maoismo 

(MLM) si Ka Joma. Sa kanyang buong buhay, nailimbag ang napakaraming mga 
akdang naging pundasyon ng muling pagsilang at tuluy-tuloy na pagsulong ng 
rebolusyonaryong kilusan sa Pilipinas. Matalas na ipinagtanggol niya ang MLM sa 
harap ng opensiba ng imperyalismo at pandaigdigang burgesya laluna matapos na 


mamatay ang dakilang Tagangulong Mao Zedong at makapaghari ang mga modernong 

rebisyunista sa Tsina. Sa pamamagitan nito, pinanatili niyang buhay ang dakilang teorya ng uring proletaryado sa 
buong daigdig sa paglalatag ng wastong pagsusuri sa pandaigdigang sistemang kapitalista sa kanyang panahon at 
pag-apirma sa batayang prinsipyo't nilalaman ng MLM. Tinanglawan nito ang uring manggagawa sa tuluy-tuloy na 
pagtahak sa rebolusyonaryong landas sa pagkakamit ng sosyalismo, ganundin ang aping mamamayan ng daigdig 
sa pakikibaka laban sa imperyalismo at lahat ng reaksyon. Kaya naman lubos siyang dinadakila ng sangkatauhan at 
inaaral sa iba't ibang dako ng daigdig ang kanyang mga sulatin. 


Hanggang sa kasalukuyan, 
patuloy na binabasa at inaaral ng 
mamamayang Pilipino at ng buong 
daigdig ang mga sulatin ng dakilang 
Ka Joma. Ang kinang at liwanag 
na hatid ng mga akda ni Ka Joma, 
kailanma'y hindi: magmamaliw. 
Tampok sa mga ito ang sumusunod: 


Makibaka para sa Pambansang 
Demokrasya (1967), tinipong 
mga pananalita ni Ka Joma noong 
dekada 1960 sa panahon ng muling 


pagbabangon ng pambansa- 
demokratikong kilusan. 

Iwasto ang Ating mga 
Pagkakamali at Muling Itatag 


ang Partido, Saligang Batas ng 

Partido Komunista ng Pilipinas, 
Programa para sa Pambansa- 
Demokratikong Rebolusyon ang mga 
pinakamahahalagang dokumento sa 
muling pagtatatag ng Partido noong 
Disyembre 26, 1968. 


Saligang Alituntunin ng BHB 
at Deklarasyon ng BHB na naging 
materyal sa pagtatatag ng Bagong 
Hukbong Bayan noong Marso 29, 
1969. 


Lipunan at Rebolusyong Pilipino 
(1969), isang klasikong sulatin ni 
Ka Joma na matalinong naglapat sa 
unibersal na katotohanan ng MLM 
sa lipunan at rebolusyong Pilipino. 
Sinuri nito ang kasaysayan ng Pilipinas 


sa punto de bista ng materyalismong 
istoriko. Inilatag nito ang pagsusuri 
na isang malakolonyal at malapyudal 
ang bayang Pilipinas sa ilalim ng 
paghahari ng tatlong salot, ang 
imperyalismong US, pyudalismo 
at burukrata-kapitalismo. Mula 
dito, matalinong nailatag Bs ang 
pangangailangan ng pagsusulong 
ng bagong tipong demokratikong 
rebolusyong bayan upang wakasan 
ang kronikong krisis ng lipunang 
malakolonyal at malapyudal at 
itatag ang isang lipunang malaya, 
demokratiko at tumatahak sa landas 
ng sosyalismo. 


Pang-organisasyong Gabay at 
Balangkas ng mga Pag-uulat at 

ang Rebolusyong Gabay sa Reporma sa Lupa (1972) 
na nagsilbing direksyon ng gawain sa pagtatayo ng 
mga organisasyong masa, organo ng kapangyarihang 
pampulitika, mga yunit ng hukbong bayan at organisasyon 
ng Partido, maging ang pagpapakilos sa masang magsasaka 
sa paglulunsad ng rebolusyong agraryo. 


Panimulang Ulat sa Hilagang Luzon (Agosto 1970) na 
nagsilbing balangkas ng gawain ng lahat ng panrehiyong 
komite ng Partido. 


Partikular na Katangian ng Ating Digmang Bayan 
(1974) ang nagsilbing gabay sa lahat ng rebolusyonaryong 
pwersang Pilipino sa paglulunsad ng digmang bayan 
sa isang maliit na bansang pulu-pulo ang kalupaan, 
pinaghihiwalay ng malawak na karagatan sa iba pang 
mga bansa sa Asia at walang masasandigang likurang 
makapangyarihang bansang sosyalista--na natatangi 
sa iba pang mga bansang nagsulong ng rebolusyong 
pambansa-demokratiko sa kasaysayan ng daigdig. 


Ang Mahigpit Nating mga Tungkulin (1975) na 
naglalaman ng ulat at programa ng gawain ng Komite 
Sentral ng PKP na nagsilbing gabay sa matagumpay na 
paglalatag ng kilusang rebolusyonaryo sa buong bansa. 


Sa loob ng kulungan, sa tuwang ni Ka Julie na 
kanyang kabiyak ay isinulat niya ang Hinggil sa Moda 
ng Produksyon at Walang Kalitatibong Pagbabago 
sa Lipunang Pilipino (1983) na nagsilbing teoretikal na 
pagpapalalim at paglilinaw sa katangian ng malakolonyal 
at malapyudal na sistemang panlipunan para pawiin 
ang lahat ng kalituhang bunga ng palsong paggigiit ng 
industriyalisasyon ng pasistang 
rehimeng US-Marcos. Kinontra nito 
ang pahayag ng mga nagpapanggap 
na “sosyalista” na 8“ “nagiging 
kapitalistang 8 bansa. o  mala- 
kapitalistang bansa na ang Pilipinas” 
at siyang ginamit na batayan upang 
distrungkahin ang wastong linya 
ng pagsusulong ng pambansa- 
demokratikong rebolusyon at 
matagalang digmang bayan. 


Inilabas. niya sa 78s pangalang 
Patnubay Liwanag ang Papatalong 
Landas ng AFP (1984) na nagtasa sa 
balanse ng pwersa ng rebolusyon at 
reaksyon at nagbigay-hudyat sa US at 
Pentagon na bitawan na si Ferdinand 
Marcos Sr. 


Manindigan 8 sa 5 8BSosyalismo 
laban sa Modernong Rebisyunismo 
(1992) na gumuhit at nagbandila 
sa kawastuhan ng MLM laban 
sa paninira. ng mga  kontra- 
rebolusyonaryong taksil at mga 
kapural ng modernong rebisyunismo 
sa USSR, Silangang Europa at China. 

Editor diktadurang Marcos. 


Noong 2018, inilathala ng International Network for 
Philippine Studies (INPS)-The Netherlands ang tinipong 
mga sulatin, pananalita at interbyu ni Ka Joma sa buong 
taon ng 2018, bilang Chief Political Consultant ng NDFP at 
Chairperson ng International League of People's Struggles, 
sa dalawang (2) bolyum ng Struggle Against Terrorism 
and Tyranny. 


Taong 2013 inilathala ng INPS-The Netherlands at Aklat 
ng Bayan, Inc. ang limang (5) bolyum ng piling mga sulatin 
ni Ka Joma: 


- Foundation for Resuming the Philippine Revolution 
na naglalaman ng kanyang mga sulatin bilang si Amado 
Guerrero mula 1968 hanggang Setyembre 1972-- mga 
panahon ng muling pagtatatag sa PKP at BHB. 


- Building Strength through Struggle na naglalaman 
ng kanyang mga sulatin bilang Tagapangulo ng PKP mula 
nang ipataw ang Martial Law noong Setyembre 21, 1972 
hanggang sa bago siya madakip noong Nobyembre 10, 
1977. 


- Defeating Revisionism, Reformism and Opportunism 
na naglalaman ng kanyang mga akda mula 1968 
hanggang 1974 sa gitna ng pakikibaka ng mga proletaryo- 
rebolusyonaryo laban sa kontra-rebolusyonaryong agos sa 
panahong ito. 


- Detention and Defiance na naglalaman ng mga 
sulatin niya sa buong panahong siya ay iligal na inaresto 
at ikinulong ng pasistang diktadurang US-Marcos mula 
Nobyembre 10, 1977 hanggang Pebrero 25, 1986. 


- Continuing the Struggle for 
National and Social Liberation na 
naglalaman ng kanyang mga piling 
akda mula 1986 hanggang 1991, 
limang taon mula nang makalaya 
sa detensyon.  Nilalabanan ng 
akdang ito ang propaganda ng 
US at lokal na naghaharing uri 
sa. muling 7Bs7spagpapanumbalik 
ng “demokrasya” sa Pilipinas 
matapos ibagsak ang pasistang 
diktadura. 


Nitong 2021, inilathala ng INPS 
ang 11 bolyum ng mga akda ni Ka 
Joma hinggil sa iba't ibang paksa: 
kultura, sining at literatura, 
pilosopiya ng MLM, kritika sa 
ekonomya at pulitika ng Pilipinas, 
pambansa-demokratikong 
rebolusyon, Partido Komunista ng 
Pilipinas (may dalawang bolyum), 
digmang bayan, nagkakaisang 
prente: peace talks o negosasyong 
pangkapayapaan sa pagitan ng 
GRP at NDFP: at pasistang 

KILOS PROTESTA 


Lumahok ang mga magsasaka at 
mamamayan ng Timog Kataglugan 
sa mga kilos protesta noong Enero 
22 bilang paggunita sa ika-36 taon ng 
Mendiola Massacre. Bitbit nila ang 
panawagang katarungan para sa 13 
magsasakang pinaslang ng rehimeng 
US-Corazon Aquino kung saan pito sa 
mga biktima ay mula sa Laguna. 


Mahigit 160 delegado mula sa 
CALABARZON ang naglunsad ng 
programa sa Plaza Lacson, Maynila. 
Matapos ito, nagkaraban sila patungo 
sa Kanayunan Kaunlaran Foundation 
upang dumalo sa forum na inorganisa 
ng Kilusang Magbubukid ng Pilipinas. 


Lumundo ang mga aktibidad sa 
martsa tungong Mendiola kasama 
ang iba't ibang sektor. Hindi pa man 
nakakarating sa Mendiola Peace 
Arch ay hinarang na ng mga pulis ang 
delegasyon. Hindi nagpatinag ang 
mga nagpoprotesta at naglunsad pa 
rin ng programa sa Plaza Lacson at 
tulay ng Mendiola. 


Mariing tinuligsa ng mga lider- 
magsasaka ang kawalan ng hustisya 
para sa 13 magsasakang minasaker at 
ang nagpapatuloy na pambubusabos 
sa kanila. 


Ipinahayag ng mga magsasakang 
Batanguefio ang kanilang hinaing 
sa pagsasara ng Central Azucarera 
ni Don Pedro Roxas Inc. (CADPI). 
Biglang itinigil ng CADPI ang pag- 
ilo ng asukal na nagdulot ng 
pagkabulok ng kanilang mga inaning 
tubo. Inilantad nila ang pagsagpang 
ng CADPI sa importasyon ng asukal 
para magkamal ng malaking tubo. 
Sa kabila ng pagsara ng ilohan 
ng CADPI, nag-oopereyt pa rin 
ang dibisyon ng repineriya ng 
asukal. Anila, pananabotahe ito sa 
ekonomiya ng bansa at magreresulta 
sa kagutuman ng mga mangagawang 
bukid, maliliit na magsasaka kasama 
ang mga plantadores. Ang tanging 
nakikinabang lamang dito ay ang 
burgesya kumprador na pamilyang 

Gokongwei at ng 
pamilyang Roxas. 


asyenderong 


Inilantad rin ng mga magsasaka 
sa TK ang barat na pagbili ng sibuyas 
sa mga magsasaka sa Mindoro sa 
halagang P8-15 kada kilo noong Abril- 
Mayo 2022 sa kabila ng napakataas na 
gastusin sa produksyon. Malayong- 
malayo ito sa kasalukuyang presyuhan 
ng sibuyas sa pamilihan. Kaugnay nito, 
iginiit nilang inutil ang Department of 
Agriculture (DA) sa kawalan ng ayuda 
at naibibigay na pasilidad sa mga 
magsasaka ng sibuyas sa lalawigan at 
hinahayaan nitong ang mga kartel at 
trader ng sibuyas ang nakikinabang. 


Samantala, tinutulan nila ang 
pagpapalayas sa mga mangingisda at 
komunidad sa paligid ng Manila Bay 
bunsod ng proyektong reklamasyon. 
Apektado nito ang mga pamayanan 
sa baybayin ng Cavite kung saan pilit 
na pinalalayas ang mga residente. 
Sa Bacoor, Cavite, sinunog ang 
mga komunidad para pwersahang 
palayasin ang mga tao. Nagaganap 
na rin ang dredging at pagkuha ng 
buhangin ng San Miguel Corp sa 
mga bayan ng Ternate, Tanza, Naic, 
Noveleta, Rosario, Cavite City at 
Bacoor City para gamitin sa tinatayong 
paliparan nito sa Bulacan. 


Kinundena ng mga magsasaka 
ang pagpapalayas sa mga katutubong 
Dumagat at Remontado sa Hangganan 
ng Rizal-Quezon para bigyang-daan 


Tunay Ha reponha 


en lupa, IPAGLABAN! 


Uring magtataka, 
NGUNGHlep 
PERA! 


ANG Mga magsasaka ng TK, nagprotesta sa ika-36 taon ng 
pa kawalang katarungan ng Mendiola Massacre 


ang itatayong Kaliwa Dam na sisira at 
wawasak sa mahigit 28,000 ektaryang 
kabundukan. Laganap ang pananakot 
at pagpapasuko sa mga katutubo na 
lumalaban sa pagtatayo ng proyektong 
inutang sa China. 


Ipinanawagan din nila. ang 
mabilisang pagpapalaya at 
pagbabasura sa mga gawa-gawang 
kaso sa 76 bilanggong pulitikal ng 
TK. Dalawampu't isa rito ay mga 
kababaihang ginipit at pinatahimik 
ng estado sa kanilang pag-oorganisa 
sa mga magsasaka, mangingisda, 
katutubo at maralitang mamamayan 
ng rehiyon. 


Ayon kay Orly Marcellana ang 
panrehiyong BB Btagapag-ugnay ng 
Tanggol (Magsasaka, “Mabibigyan 
lamang ng hustisya ang mga 
biktima ng Mendiola Massacre kung 
makakamit ang tunay na reporma 
sa lupa. Mahalagang ibalik ang 
usapang pangkapayapaan sa pagitan 
ng Republika ng Pilipinas at National 
Democratic Front of the Phillippines 
upang resolbahin ang problema sa 
lupa ng mga magsasaka na siyang ugat 
ng digmaan sa bansa.” 


Iginiit ni Marcellana na maihapag 
muli ang Comprehensive Agreement 
on Socio-Economic Reforms (CASER) 
na nagsusulong ng kongkretong 
programa sa tunay na reporma sa lupa 
at pambansang industriyalisasyon. 

KILOS PROTESTA 

Naglunsad ng indignation rally ang 
mamamayan ng Timog Katagalugan 
sa Department of Justice (DOJ) noong 
Enero 18 upang kundenahin ang pag- 
dismiss ng kagawaran sa kaso ng 17 
pulis na sangkot sa pagpaslang sa 
lider-manggagawang si Emmanuel 
“Ka Manny” Asuncion. Si Ka Manny, 
coordinator ng Bagong Alyansang 
Makabayan (BAYAN) sa Cavite, ay 
kabilang sa siyam na biktimang 
pinaslang sa Bloody Sunday Massacre 
noong Marso 7, 2021. 


Ibinasura ang kaso laban sa mga 
pulis dahil ayon sa DOJ, walang sapat 
na ebidensya para idiin ang mga pulis 
sa Bloody Sunday Massacre. Hindi 
kinilala ng DOJ ang testimonya ng 
saksi na si Liezel, asawa ni Ka Manny. 
Naroon si Liezel sa mismong oras 
at pinangyarihan ng pagpaslang ng 
mga pulis kay Ka Manny. Nakita 
at nakausap niya ang mga pulis na 
pumasok sa opisina ng Workers 
Assistance Center, nang-aresto at 
pumatay kay Ka Manny. 


Ayon sa Defend-ST, “Nakakabahala 
ang husga ng DOJ sa kaso ng mga 
pulis na pumatay kay Ka Manny dahil 

nagbibigay ito ng precedent para sa 
iba pang kaso laban sa mga salarin ng 
Bloody Sunday.” 


Sa kabila nito, nanindigan ang 
pamilya ni Ka Manny, mga grupong 
tagapagtanggol ng karapatang tao at 
mamamayan ng TK para sa katarungan 
sa mga biktima ng Bloody Sunday. 
Naghain si Liezel ng motion for 
reconsideration sa DOJ noong Enero 
26. Nagsampa rin siya ng hiwalay na 
motion for inhibition laban kay Senior 

Indignation rally laban sa pag-abswelto ng DOJ sa mga 
kriminal na pulis, inilunsad 

Assistant State Prosecutor Rodan 
Parrocha na namumuno sa DOJ panel 
na may hawak sa kaso ng 17 pulis. 
Hiniling niyang alisin si Prosecutor 
Parrocha sa kaso dahil siya ang 
namamahala sa Counter-Terrorism 
Task Force ng National Prosecution 
Service na nang-uusig sa lahat ng mga 
pinaghihinalaang communist-terrorist 
groups. Matatandaang 5B8Bbago 
paslangin si Ka Manny, nired-tag siya 
at ang BAYAN-CAVITE ng NTF-ELCAC. 


Manggagawa ng Timog Katagalugan, lumahok sa ILO-HLTM 


Lumahok 7” sa International 
Labour Organization High Level 
Tripartite Mission (ILO HLTM) 
noong Enero 23-27 ang mga unyon 
at samahan ng manggagawa sa 
Timog Katagalugan sa ilalim ng 
Pinagkaisang Lakas ng Manggagawa 
sa Timog Katagalugan (Pamantik) at 
Organized Labor Association in Line 


Industry and Agriculture (OLALIA) 
upang ipaabot ang kalagayan ng 


paggawa sa rehiyon. Inilantad 
din ng mga manggagawa ang 
pandarahas at pag-atake ng estado 
sa kanilang karapatang mag-unyon. 


Habang isinasagawa ang pulong, 
hinaras ang mga manggagawa ng 
mga elemento ng NTF-ELCAC noong 
Enero 24. Iniharap ng NTF-ELCAC 

ang dalawang “witness” para i-red- 
tag ang Kilusang Mayo Uno at iba 
pang kaugnay na organisasyon 
nito. Nabigo ang NTF-ELCAC na 
guluhin ang ILO HLTM dahil hindi 
sila pinaniwalaan ng mga myembro 
ng mission team. 


Nagtapos ang aktibidad sa 
paghamon ng ILO sa gubyernong 
Marcos-Duterte na pangunahan 
ang pagsasampa ng mga kaso laban 
sa mga salarin ng extrajudicial 
killings, sapilitang pagkawala at iba 
pang paglabag sa karapatang tao 
ng mga manggagawa. Inatasan din 
nitong magsumite ang gubyernong 
Marcos-Duterte ng ulat sa ika-111 
International Labor Conference na 
gaganapin sa Hunyo 5. 


Nanawagan ang NDFP-ST sa 
mga manggagawa na pasiglahin 
ang kilusang unyon at paggawa 
lalo ngayong tumitindi ang krisis 
ng pandaigdigang 783monopolyo 
kapitalismo at. ng 5 lipunang 
malakolonyal at malapyudal sa 
Pilipinas. 

Ayon kay Patnubay de Guia, 
tagapagsalita ng NDFP-ST, “Higit 
pang titibay ang mga unyong ito sa 
pag-anib ng mga manggagawa sa 
Revolutionary Council of Trade 
Unions. Ang ganap na paglaya ng 
mga manggagawa mula sa tanikala 
ng pagsasamantala ay 
maisasakatuparan lamang sa landas 
ng bagong tipong pambansa- 
demokratikong rebolusyon.” 

Bumalikwas -RYA 


ARMAS-TK 


Nilikha ng Pulang Bandila-BHB Batangas at ARMAS-TK 


Intro: 
G-D-C-G (2x) 


G D 
Mga kasama, magkapit-bisig 
C G 


Pagbuklurin, mga aping uri 
Em D 
Sa lipunang malapyudal, at malakolonyal 
Em D G 
Tayo'y magbabalikwas 


Refrain: 
Em D 
Hawakan ang iyong armas 
C 


Koro 1: 
Palawakin, baseng masa CG D Em 
Em D G Bumalikwas, patungong paglaya 
Lakas natin, dudurog sa kaaway C G Em D 
Hindi pagagapi, tagumpay ang mithi 
Em D CG D Em 
Sa paglaban ang paglakas AI patungong paglaya 
D G 
Muog ang sambayanan Hindi pagagapi, bumalikwas 
Am D 
Makakamit ang malayang bukas Refrain: 
Em D 
Koro 1: Hawakan ang iyong armas 
CG D Em C 
Bumalikwas, patungong paglaya Itutok sa kaaway 
GC G Em D Em. D G 
Hindi pagagapi, tagumpay ang mithi Gagapin, batas ng digmang bayan 
CG D Em 
Bumalikwas, patungong paglaya Em D 
C D G Sa paglaban ang paglakas 
Hindi pagagapi, bumalikwas C 
Muog ang sambayanan 
Am D-E 
G-D-C-G Makakamit ang malayang bukas 
G D Koro Il: 
Mga kasama, tatagan ang loob DA, :E F#m 
Em D Bumalikwas, patungong paglaya 
Tapang at prinsipyo D A F#m E 
C Hindi pagagapi, tagumpay ang mithi 
Armas ng proletaryo DA E F#m 
Bumalikwas, tayo'y aalpas 
Em D C D E A F#m 
Sumapi na sa Bagong Hukbong Bayan Hindi pagagapi, bumalikwas 
Am D D E break A 
Magpunyagi hanggang tagumpay Hindi pagagapi, bumalikwas 

